cyanic-selkie/wikianc huggingface dataset:
Ժոսլին Կիվրեն
Կենսագրություն
Ժոսլին Քիվրենը ծնվել է 1979 թվականի փետրվարի 14-ին Դիժոնում (Բուրգունդիա, Ֆրանսիա) բժիշկ անեսթեզիոլոգ Վենսան Բոֆիսի ընտանիքում ։ Քիվրենը կինոարվեստ և ռադիոհաղորդում ուսումնասիրել է Վենսենում՝ Փարիզի արևելյան արվարձանում գտնվող Հեկտոր Բերլիոզի անվան քոլեջում։ Հետագայում ընդունվում է Նանտեր համալսարանը և ստանում բակալավրի կոչում գրականության ոլորտում՝ միաժամանակ ուսումնասիրելով կինոարվեստ  ։ Սակայն շուտով թողեց ուսումը և սկսեց զբաղվել մասնագիտական կարիերայով։ Նա անցկացրեց մի քանի ամիս դրամատիկական վարպետության «École des Enfants Terribles» դպրոցում և արդյունքում հաճախեց ևս մի քանի դասընթացների ։
2005 թվականին «Գայլերի կայսրությունը» թրիլլերում ստացել է դետեկտիվ Նորտոյի դերը, որտեղ նա խաղացել է Ժան Ռենոյի հետ միասին։ Ֆիլմը կոմերցիոն տեսակետից դարձավ հաջողված, ինչն էլ խթան հանդիսացավ Քիվրենի կարիերայի աճի համար ։ Նա նաև մասնակցություններ է ունեցել երկու  «օսկարակիր»  ֆիլմերում՝ «Ելիզավետա» (1998 թ.) պատմական դրամայում և բազմաթիվ քննադատությունների արժանացած  «Սիրիանա» (2005 թ.) քաղաքական թրիլլերում, որտեղ գլխավոր դերակատարներն էին Ջորջ Քլունին և Մեթ Դեյմոնը։
Քիվրենի ամենահայտնի դերը դարձավ ժամանակակից գրող Ֆրեդերիք Բեգբեդերի «99 ֆրանկ» ստեղծագործության հիման վրա նկարահանված ֆիլմում Շարլի Դագուտայի դերը։ Որպես երկրորդ պլանի դերակատար առաջադրվել է «Սեզար» մրցանակաբաշխությանը, «Ամենախոստումնալից դերասան» անվանակարգում արժանացել է «Լյումիեր» մրցանակի և Ֆրանսիական կինոմամուլի ակադեմիայի մրցանակին՝ որպես «Լավագույն սկսնակ դերասան»։
2006 թվականին իր իսկ գրած սցենարով նկարահանել է «Դերասանը» կարճամետրաժ ֆիլմը, որի նկարահանմանը ներգրավել է իր ընկերներին՝ մասնավորապես Նատալի Բայնին, ով այդ ֆիլմի գլխավոր դերակատարն է եղել ։
Հուղարկավորությունը տեղի է ունեցել 2009 թվականի նոյեմբերի 21֊ին Գրանտ֊Արմե պողոտայում գտնվող փարիզյան ռեֆորմատորների եկեղեցում։ Բացի դերասանի հարազատներից և ընկերներից եկել էին հարգանքի տուրք մատուցելու նաև կինոյի և թատրոնի բազմաթիվ աստղեր։
Անձնական կյանք
Ժոսլին Քիվրենը ամուսնացած է եղել դերասանուհի Ալիս Տայլիոնի հետ, ում հետ համատեղ որդի ունեն՝ Չարլի (ծնվել է 2009 թվականի մարտի 18֊ին) ։
Ծանոթագրություններ
Կատեգորիա:Ֆրանսիացի դերասաններ Կատեգորիա:Ֆրանսիացի կինոդերասաններ Կատեգորիա:Հեռուստատեսային դերասաններ Կատեգորիա:Պեր Լաշեզ գերեզմանատանը թաղվածներ Կատեգորիա:Ավտոճանապարհային վթարներից զոհվածներ Կատեգորիա:Ֆրանսիացի կինոռեժիսորներ
Հյուսիսային ծիածան (ֆիլմ)
Հյուսիսային ծիածան, 1960 թվականին «Հայֆիլմ» կինոստուդիայի նկարահանած ֆիլմ։
Սյուժե
19-րդ դարասկզբի ռուս-պարսկական պատերազմի ժամանակ ռուս գրող և դիվանագետ Ալեքսանդր Գրիբոյեդովը Թեհրանում խաղաղասիրական գործունեություն է ծավալում։ Հայերին օգնելու գրողի փորձերն, ի վերջո, նրա բռնի մահվան պատճառն են դառնում. պարսիկ մոլեռանդները սպանում են Գրիբոյեդովին, սակայն նրա կազմած խաղաղության պայմանագրի շնորհիվ հայրենիք են վերադառնում ֆիլմի հերոսներ Մանուշակն ու Վարդանիկը, որոնք գերության էին տարվել Պարսկաստան ։
Ֆիլմում հնչում են Գեղամ Սարյանի, Խաչատուր Աբովյանի, Ալեքսանդր Գրիբոյեդովի բանաստեղծությունները։
Կյանքի ճակատամարտը։ Սիրո պատմություն
Կյանքի ճակատամարտը։ Սիրո պատմություն (The Battle of Life: A Love Story), Չարլզ Դիկենսի վեպերից է, որն առաջին անգամ հրատարակվել է 1846 թվականին։ Սա նրա Ծննդյան տոների գրքեր շարքի չորրորդ գիրքն է, որին նախորդել է Ծղրիդն վառարանի ետևում գիրքը ։ Դեպքերը կատարվում են անգլիական մի գյուղում, որը պատմական ճակատամարտի վայր է։ Հերոսներից ոմանք փոխաբերական իմաստով ճակատամարտին առնչվում են կյանքի պայքարով։ Այստեղից էլ առաջացել է վեպի վերնագիրը։
Ճակատամարտը Սուրբ Ծննդյան գրքերից միակն է, որը գերբնական կամ բացահայտ կրոնական տարրեր չունի (տեսարաններից մեկը տեղի է ունենում Ծննդյան տոների ժամանակ, բայց դա վերջին տեսարանը չէ)։ Պատմությունը նմանություն ունի The Cricket on the Hearth-ին՝ երկու առումներով․ այն չի կատարվում քաղաքային վայրում և, ինչպես բնորոշ է Դիկենսին, վեպն ունի երջանիկ ավարտ։ Սա Դիկենսի առավել քիչ հայտնի գործերից է, որն առավել հայտնի դառնալու միտում երբեք չի ունեցել։
Սյուժե
Երկու քույրեր երջանիկ ապրում են Անգլիական մի գյուղում՝ իրենց երկու ծառաներ Քլեմենսի Նյուքամի և Բեն Բրիթընի, իրենց բարեհոգի, ամուրի հոր՝ դոկտոր Ջեդլերի հետ միասին։ Դոկտոր Ջեդլերի փիլիսոփայությունը կյանքին որպես ֆարսի վերաբերվելու մեջ էր։ Մարիոնը, փոքր քույրը նշանված է Ջեդլերի խնամակալ Ալֆրեդ Հեթֆիլդի հետ, ով լքում է գյուղը՝ ուսումը շարունակելու նպատակով։ Նա Մարիոնին վստահում է Գրեյսին և խոստանում է վերադառնալ ու խնդրել նրա ձեռքը։ Իրավաբաններ Սնիչին և Քրեգսը կարծում են, որ Մայքլ Ուորդենը, մի ազատամիտ մարդ, ով պատրաստվում է լքել երկիրը, փորձում է համոզել փոքր քրոջը փախչել երկրից։ Մի գիշեր Քլեմենսին լրտեսում է Մարիոնին Ուորդենի հետ թաքուն հանդիպման ժամանակ։ Այնուամենայնիվ, Ալֆրեդի վերադարձի օրը պարզվում է, որ Մարիոնը փախել է։ Նրա ենթադրյալ փախուստը մեծ վիշտ է պատճառում թե՛ հորը, և թե՛ քրոջը։
Վեց տարի անց։ Քլեմենսին ամուսնացել է Բրիթընի հետ և նրանք գյուղում պանդոկ են հիմնել։ Ալֆրեդը Մարիոնի փոխարեն ամուսնանում է Գրեյսի հետ, որը նրան Մարիոն անունով դուստր է պարգևում։ Մարիոնի ծննդյան օրը Գրեյսն Ալֆրեդին խոստովանում է, որ Մարիոնը խոստացել է անձամբ բացատրել իր այսպես կոչված փախուստի պատճառը։
Այդ երեկո, մինչ արևի մայր մտնելը, Մարիոնն իսկապես հայտնվում է և բացատրում իր անհետանալը։ Պարզվում է, որ Մարիոնը չի «փախել», այլ ապրում էր իր հորաքույր Մարթայի տանը, որպեսզի Ալֆրեդը սիրահարվի Գրեյսին։ Արցունքներ են թափվում, երջանկությունը և ներողամտությունն են թագավորում, քանզի կորած քույրը վերամիավորվել է մյուսների հետ։ Ուորդենը նույնպես վերադառնում է և դոկտոր Ջեդլերի թույլտվությամբ ամուսնանում Մարիոնի հետ։
Փուլային ադապտացիա
Ալբերտ Ռիչարդ Սմիթը վերանշակել է Կյանքի ճակատամարտը, որը 1846 թվականին հաջողությամբ ներկայացվել է Սուրեյ թատրոնում։
Ծանոթագրություններ
Կատեգորիա:Չարլզ Դիքենսի ստեղծագործություններ Կատեգորիա:Չարլզ Դիքենսի վեպեր Կատեգորիա:Անգլերեն գրքեր Կատեգորիա:Անգլերեն գրականություն
Նժդեհյան Ցեղակրոն կուսակցություն
Նժդեհյան Ցեղակրոն, ՆՑԿ, նոր հայ հեթանոսական ազգայնական կուսակցություն Հայաստանում։ Կուսակցության ղեկավարն է Գևորգ Հովսեփյանը։
Պատմություն
1989 թվականի հունվարի 14-ին Գևորգ Հովսեփյանի, Գագիկ Մկրտչյանի և Աշոտ Աբրահամյանի նախաձեռնությամբ տեղի ունեցավ «Նժդեհյան Ցեղակրոն» կուսակցության Հիմնադիր Ժողովը՝ 47 ներկայացուցիչ-անդամների մասնակցությամբ։ Կուսակցության գաղափարական հիմքն է Գարեգին Նժդեհի կողմից մշակված ցեղակրոնություն գաղափարախոսությունը։ Հիմնադիր Ժողովում քննարկվեց ստեղծվելիք կուսակցության «Հռչակագիրը, կանոնադրական սկզբունքները և ծրագիրը» գրքույկը, որն ընդունվեց որպես հիմք՝ առաջիկայում վերամշակելու և լրացնելու պայմանով։ Ընտրվեց կուսակցության խորհուրդ, որն էլ ընտրեց կազմակերպության նախագահին։ «Նժդեհյան Ցեղակրոն» կուսակցության նախագահն առ այսօր Գևորգ Հովսեփյանն է։ Հիմնադիր ժողովը հաստատեց նաև կուսակցության դրոշն ու խորհրդանշանը ։
1991 թվականի հուլիսի 15-ին ՀՀ Արդարադատության նախարարության կոլեգիայի թիվ 40/3 որոշմամբ «Նժդեհյան Ցեղակրոն» կուսակցությունը գրանցվեց որպես հասարակական-քաղաքական կազմակերպություն։ 1992 թվականի հունվարին հիմնվեց կազմակերպության «Խոսք Արիական» պաշտոնաթերթը, որը սակայն շուտով արգելվեց ՀՀ Արդարադատության նախարարության 1992 թվականի մարտի 19-ի ե-916 հրամանով։ Պատճառաբանությունը հետևյալն էր, որ հասարակական գիտակցության մեջ «Արիական» տերմինն ընկալվում է որպես իր մեջ ռասայական խտրականության տարրեր պարունակող հասկացություն։
1991 թվականին կուսակցության ՆՑԿ ստեղծվեց «Ցեղային արթնություն» կազմակերպությունը, որտեղ հաճախում էին տարբեր ազգայնական կազմակերպությունների ներկայացուցիչներ։
1998 թվականի ապրիլի 10-ին կուսակցությունը «Ազգայնական ակումբ»-ի և Հայ Արիական-Ցեղապաշտական կուսակցության (այժմ՝ Հայ Արիական Միաբանություն) հետ միասին հիմնադրեցին Հայ Ազգայնական Դաշինք քաղաքական-գաղափարական միավորումը, որը հրատարակեց «Մեր հավատամքը և անելիքները» գրքույկը՝ համատեղ ընդունված ազգայնական գաղափարախոսության ու ազգայնական հիմնախնդիրների լուսաբանման վերաբերյալ։ Կուսակցությունն առանձին և համատեղ (ՀԱԴ-ի, «Արորդիների Ուխտ»-ի և այլն) հրատարակել է մի շարք աշխատություններ, այդ թվում՝ «Ցեղակերտում» և «Արարատյան դրցաբանություն» գրքերը։
1997 թվականին ՆՑԿ-ն Հայ Արիական Միաբանության, «Հայ Դատ» կազմակերպություն և այլ ազգայնական կազմակերպությունների հետ նպաստեց «Ազգայնական ակումբ»-ի ստեղծմանը, որն այնուհետև պետականորեն գրանցվեց ու դարձավ հասարակական կազմակերպություն։ «Ազգայնական ակումբ»-ի նպատակն է ամբողջացնել և հզորացնել ազգայնական դաշտը Հայաստանում։ Այս կառույցի միջոցով հրատարակվեց «Ազգայնական միտք» մատենաշարը, որը ներկայացրեց Գարեգին Նժդեհի, Հայկ Ասատրյանի ազգայնական ուսմունքները և հայ դասական ազգայնականության այլ գործեր։
2000 թվականի հունվարին ՆՑԿ-ի նախաձեռնությամբ ստեղծվեց «Հայկական դիմադրական շարժում» կազմակերպությունը։ Կուսակցությունը համագործակցում է Հայ արիական միաբանության հետ։
Մասնակցությունը Արցախյան ազատամարտում
Կուսակցությունն իր հնարավորության սահմաններում մասնակցություն ունեցավ Արցախյան ազատամարտին։ 1994 թվականի մայիսին Արցախում զոհվեց կուսակցության փոխնախագահ Աշոտ Աբրահամյանը։
Անդամակցություն
Կուսակցության անդամ կարող են դառնալ 18 տարին լրացած այն անձինք, որոնք ծագումով հայ են և ճանաչում են իրենց տոհմը։ Կուսակցության անդամներն իրենց համարում են Արորդի և անդամագրվելու ժամանակ երդում են տալիս Գառնու Միհրի տաճարում։
Ծանոթագրություններ
Կատեգորիա:Ցեղակրոնություն
Տիրան Կարապետյան (նկարիչ)
Տիրան Կարապետյան, եգիպտահայ նկարիչ։
Կենսագրություն
Մասնագիտական կրթությունն ստացել է Կահիրեում՝ Ե. Դեմիրճյանի մոտ։ 1900 - 1905 թթ. սովորել է Փարիզի Ժյուլիան ակադեմիայում՝ աշակերտելով Ժ. Պ. Լորանսին և Բ. Կոնստանին։ Կարապետյանի ստեղծագործական անհատականության ձևավորմանը նպաստել է Պ. Սեզանի արվեստը։
Լավագույն աշխատանքներից են՝ «Չալմայով արաբը», «Կարմրազգեստ կինը», «Կոմպոզիցիա», «Միստիկական ճամփորդություն»։
Ցուցահանդեսներ
Անհատական ցուցահանդեսներ է ունեցել Կահիրեում (1932, 1942, 1945 թվականներին)։
Ծանոթագրություններ
Կատեգորիա:Եգիպտահայ նկարիչներ
Պիրաժու (Էն)
Պիրաժու (Pirajoux) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Կոլինի կանտոնի կազմի մեջ։ Կոմունայի օկրուգը Բուրկ ան Բրես է։
Կոմունայի INSEE կոդը՝ 01296։
Աշխարհագրություն
Կոմունան Փարիզ քաղաքից գտնվում է 360 կմ հարավ-արևելք, դեպի հյուսիս-արևելք՝ Լիոն քաղաք, 80 կմ է և 20 կմ հյուսիս Բուրկ ան Բրեսից ։
Կոմունայի տարածքում հոսում Սոլնան և Սևրոն գետերը։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 360 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 236 մարդկանցից 187-ը տնտեսապես ակտիվ են եղել, 49-ը՝ պասիվ (ակտիվության ցուցանիշը` 79,2% է, 1999 թվականին՝ 74,7%)։ 187 ակտիվ բնակիչներից աշխատել են 171-ը (100 տղամարդ, 71 կին), գործազուրկ եղել են 16-ը (7 տղամարդ, 9 կին)։ 49 պասիվներից 12 հոգի եղել են աշակերտ կամ ուսանող, 28-ը՝ թոշակառու, 9 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Արևածագից առաջ (ֆիլմ, 1961)
Լուսաբացից առաջ, 1961 թվականին «Հայֆիլմ» կինոստուդիայի նկարահանած ֆիլմ։ Նկարահանվել է ըստ Ակսել Բակունցի «Խոնարհ աղջիկը», «Նամակ ռուսաց թագավորին», «Օրանջիա», «Սպիտակ ձին» նովելների։
Ծանոթագրություններ
Կատեգորիա:1961 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Գրիգոր Մելիք-Ավագյանի ֆիլմեր Կատեգորիա:«Հայֆիլմ» ստուդիայի ֆիլմեր
Կալաս
Կալաս (Калас), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Կալասկոյեգետի ափին՝ 152 կմ հեռավորության վրա։ Գետի երկարությունը՝14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Անժե սյուր Սոմ
Անժե սյուր Սոմ (Hangest-sur-Somme), համայնք Ֆրանսիայի Պիկարդիա մարզի Սոմ գավառում ։
Տնտեսություն
2010 թվականին ուներ 474 աշխատունակ (15-64 տարեկան) բնակիչ, որոնցից ակտիվ էին 345-ը, իսկ ոչ ակտիվները` 129։ Ակտիվության ցուցանիշը կազմում է 72,8 %։ 345 աշխատունակ մարդկանցից աշխատել է 302 անձ (160 տղամարդ և 142 կին)։ Գործազուրկ են եղել 43 անձ (24 տղամարդ և 19 կին)։ 129 անաշխատունակներից 38-ը եղել են աշակերտներ կամ ուսանողներ, 63-ը` թոշակառուներ, իսկ 28-ը չեն աշխատել տարբեր պատճառներով ։
Աբգար Մինաս
Աբգար Մինաս (Աբգար Մինասյան, ), օպերային երգիչ և դերասան։ Հանդես է եկել Գերմանիայում, Հարավային Աֆրիկայում, Եվրոպայի գրեթե բոլոր երկրներում, Հայաստանում, Հնդկաստանում։
Բուն ուսումը
Հայկական Մշակութային միության երգչախմբի խմբավար Ասատուր Կյուզելյանի նախաձեռնությամբ և Գալուստ Գյուլբեկյան հիմնադրամի օգնությամբ սովորել է Վիեննայի դրամատիկ արվեստի ակադեմիայում, որն ավարտելով սկսել է իր կատարողական արվեստը որպես օպերային երգիչ։ Մինչ Վիեննա մեկնելը նրան լսել և գնահատել է աշխարհահռչակ բարիտոն Պավել Լիսիցյանը։
Աշխատանքային գործունեությունը
Վիեննայում նա երգել է Արամ Խաչատրյանի համար։ Հանդես է եկել «Տրավիտա», «Ֆաուստ» և բազմաթիվ այլ օպերային ներկայացումներում։ Հաճախ է լինում Երևանում, հանդես է գալիս հայ հանդիսատեսի առջև։
Աղբյուրներ
Կատեգորիա:Հայ օպերային երգիչներ Կատեգորիա:1955 ծնունդներ Կատեգորիա:Հայ դերասաններ
Ռազմիկ (թերթ)
«Ռազմիկ», 1905-1908 թվականներին Պլովդիվ քաղաքում Ռուբեն Զարդարյանի խմբագրությամբ լույս տեսնող թերթ։ Շարունակում է լույս տեսել 1937 թվականի փետրվարի 7-ից մինչև 1944 թվականի մարտի 4-ը Պլովդիվ քաղաքում Գարեգին Նժդեհի, Հայկ Ասատրյանի և Ներսես Աստվածատուրյանի խմբագրությամբ։
Թերթի անդրանիկ համարի առաջնորդողում ասվում է, որ այն լինելու է դարասկզբին Ռուբեն Զարդարյանի խմբագրությամբ Պլովդիվում 1905-1908 թվականներին լույս տեսած նույնաուն պարբերականի ավանդույթների շարունակողը, հիմնական նպատակ ունենալով՝ «դաստիարակիչ խոսքի տնությամբ ոգիները բոցավառել ա՛յն օրվան կարոտով, երբ մեր կյանքին մեջ հոռետեսությունը, նվաստությունը և մանրուքի հոգևոր խեղճությունը տեղի կուտան Հայաստանի համար աշխատելու և մեռնելու կամքին, երբ մեր ցեղի աչքերուն մեջ կրկին կփայլատակեն հերոսական երկունքի և մեծագործության հին ոգին և կրակը» ։
Թերթի հավաքածուն պահվում է Պլովդիվի Իվան Վազովի անվան գրադարանում (en)։
Ծանոթագրություններ
Կատեգորիա:Բուլղարիայի հայկական ամսագրեր Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Հայկական հայագիտական պարբերականներ Կատեգորիա:Պարբերականներ այբբենական կարգով
Արմի
Արմի (Armix), կոմունա Ֆրանսիայում` Էն գավառում։ Էնի գավառ, մտնում է Բելլե (շրջան)ի կազմի մեջ։ Վիրյո լե Գրան կանտոնայի կազմի մեջ։
INSEE կոդը` 01019։
Աշխարհագրական դիրք
Արմին գտնվում է ծովի մակարդակից 720 մ բարձրության վրա, 21 կմ 380 կմ հարավ-արևելք կանտոն քաղաքից, Յուրա լեռներում։
Պատմություն
Արմի կոմունան առաջին անգամ հիշատակվել է XII դարի փաստաթղթերում։ Դարակեսին այն պատկանել է Սավոյի կոմսերին, իսկ ըստ Լիոնսկիի 1601 թվականին այն գտնվում է Ֆրանսիայի տիրապետությունից դուրս։
Բնակչություն
2010 թվականին բնակչությունը կազմել է 20 մարդ
Տնտեսություն
Բնակչությունը հիմնականում զբաղվում է գյուղատնտեսությամբ և անտառագիտությամբ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Նոլիտո
Մանուել Ագուդո Դուրան (իսպ. Manuel Agudo Durán, ավելի հայտնի որպես Նոլիտո (իսպ. Nolito, ), իսպանացի ֆուտբոլիստ, «Մանչեսթեր Սիթի» ֆուտբոլային ակումբի և Իսպանիայի ֆուտբոլի ազգային հավաքականի հարձակվող ։
Ակումբային կարիերա
Նոլիտոն 22 տարեկան հասակում «Էսիխի Բալոմպե» ֆուտբոլային ակումբից տեղափոխվել է իսպանական «Բարսելոնա»։ Նա Սեգունդա Բ-ում՝ «Բարսելոնա Բ»-ի կազմում դարձել է 12 գոլի հեղինակ և հաջորդ մրցաշրջանում ակումբը արդեն հանդես է եկել մեկ դիվիզիոն բարձր առաջնությունում՝ երկրորդ դիվիզիոնում ։
2010 թվականի հոկտեմբերի 3-ին՝ 23 տարեկան հասակում Նոլիտոն «Բարսելոնա»-յի կազմում, «Մալյորկա»-յի դեմ խաղում փոխարինելով Պեդրո Ռոդրիգեսին կատարել է նորամուտ Լա Լիգայում, իսկ նոյեմբերի 10-ին նա արդեն Իսպանիայի գավաթի մրցությունում՝ «Սեուտա»-յի դեմ խաղում բացել է խաղի հանդիպման հաշիվը ։
2011 թվականին Նոլիտոն կնքելով 5 տարվա պայմանագիր տեղափոխվում է պորտուգալական «Բենֆիկա» ։ Հուլիսի 27-ին թուրքական «Տրաբզոնսպոր»-ի դեմ խաղում՝ Չեմպիոնների Լիգայի որակավորման փուլում Նոլիտոն պորտուգալական ակումբի կազմում իր առաջին պաշտոնական խաղում դարձավ իր առաջին գոլի հեղինակը ։ Պատասխան խաղում նա ևս մեկ անգամ գրավեց թուրքական ակումբի դարպասը ։ Օգոստոսի 12-ին «Ժիլ Վիսենտե»-ի դեմ խաղում Նոլիտոն կատարեց իր նորամուտը Սանգրիշ լիգայում ։ Հենց այդ խաղում նա առաջնությունում հեղինակեց իր առաջին գոլը։ Օգոստոսի 16-ին Չեմպիոնների Լիգայի որակավորման փուլում՝ նիդերլանդական «Տվենտե»-ի դեմ խաղում Նոլիտոն դարձավ գոլի հեղինակ և օգնեց թիմին դուրս գալ առաջնության հիմնական մրցաշար ։ Իր առաջին մրցաշրջանում Նոլիտոն «Արծիվներին» օգնեց 11 գոլով ։
2013 թվականի սկզբներին Նոլիտոն վարձավճարով տեղափոխվեց իսպանական «Գրանադա»։ Փետրվարի 2-ին Մադրիդի «Ռեալ»-ի դեմ խաղում նա կատարեց իր նորամուտը ։ Այդ խաղում Նոլիտոյի իրացրած անկյունային հարվածից հետո գնդակը քսվեց Կրիշտիանու Ռոնալդույի գլխին և միամտաբար հայտնվեց դարպասում ։ Այդ ինքնագոլը օգնեց «Գրանդա»-յին վերջին 40 տարվա մեջ առաջին անգամ «սերուցքայինների» դեմ խաղում հաղթանակ տանելու համար  ։ Մարտի 3-ին «Մալյորկա»-յի դեմ խաղում Նոլիտոն դարձավ իր առաջին գոլի հեղինակը ։ Ամռանը Նոլիտոն վերադարձավ «Բենֆիկա»։
Հուլիսի 1-ին Նոլիտոն կնքելով 4 տարվա պայմանագիր տեղափոխվում է իսպանական «Սելտա» ։ Նոր ակումբում նա միացավ Լուիս Էնրիկեյի հետ, ով նրան մարզել էր դեռևս «Բարսելոնա Բ»-ում։ Նոլիտոյի տրանֆերի գինը կազմեց շուրջ 2,6 մլն եվրո։ Նոր թիմի կազմում Նոլիտոն նորամուտ կատարեց «Էսպանյոլ (ֆուտբոլային ակումբ)»-ի դեմ խաղում։ Իսկ առաջին գոլի հեղինակը դարձավ օգոստոսի 25-ին կայացած «Բետիս»-ի դեմ խաղում ։ Նոլիտոն իր նորամուտային մրցաշրջանում խփեց 14 գոլ և դարձավ թիմի լավագույն ռմբարկուն։ Հաջորդ մրցաշրջանում նա հեղինակեց 13 գնդակ ։
Միջազգային կարիերա
2014 թվականի նոյեմբերի 18-ին Գերմանիայի ազգային հավաքականի դեմ ընկերական խաղում Նոլիտոն կատարեց իր նորամուտը Իսպանիայի ազգային հավաքականի կազմում ։
Ակումբային
Ըստ 2015 թվականի հոկտեմբերի 31-ի
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Մանչեսթեր Սիթիի ֆուտբոլիստներ Կատեգորիա:Սելտա Վիգոյի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Կեղծանուններ
Շուշան Ստեփանյան
Շուշան Շահենի Ստեփանյան, Հայաստանի Հանրապետության Պաշտպանության նախարարության մամուլի նախկին քարտուղար , հայ լրագրող, մայոր ։
Կենսագրություն
Որպես հետաքննող լրագրող, 2007-ից 2009 թվականներին աշխատել է «Հետք» էլեկտրոնային պարբերականում։ 2009 թվականին ընդունվել է պայմանագրային զինվորական ծառայության՝ որպես Հայաստանի Հանրապետության Պաշտպանության նախարարության «Հայ զինվոր» թերթի ռազմաքաղաքական տեղեկատվության և զինծառայողների գաղափարախոսական բաժանմունքի թղթակից։ 2013 թվականին դարձել է նույն թերթի խմբագրության մշակույթի և հասարակայնության կապերի բաժանմունքի թղթակից, իսկ 2015-ից 2016 թվականներին՝ զորքերի առօրյա գործունեության լուսաբանման բաժնի խմբագիր։ 2017 թվականին Շուշան Ստեփանյանը դարձել է նույն թերթի խմբագրության զորքերի առօրյա գործունեության լուսաբանման բաժնի պետ։ 2018 թվականին նա «Զինուժ Մեդիա» պետական հիմնարկի մամուլի բաժնի թղթակիցն է ։
2019 թվականից ծառայության է անցել Հայաստանի Հանրապետության զինված ուժերում։ Նա 2014 թվականին վերապատրաստվել է Գերմանիայի դեմոկրատական Հանրապետության Զինված ուժերի Ինֆորմացիայի և կոմունիկացիայի ակադեմիայում։
Հայրը` Շահեն Ստեփանյանը, Ղարաբաղյան պատերազմի մասնակից է, հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։
Պարգևներ
Շուշան Ստեփանյանը արժանացել է «ՀՀ ԶՈւ 20 տարի», «Ծ.Հ.Ս. Իսակով», «Անբասիր ծառայության համար» 1-ին աստիճանի պատվոգրերի, «Մարշալ Բաղրամյան» մեդալների ։
2009 թվականին նա ճանաչվել է European Journalism Centre-ի կողմից կազմակերպված հետաքննական լրագրության ուսումնական մրցույթի հաղթող և վերապատրաստվել Նիդերլանդներում։
Ունի մայորի կոչում։
Ծանոթագրություններ
Կատեգորիա:Հայ լրագրողներ Կատեգորիա:1988 ծնունդներ Կատեգորիա:Օգոստոսի 8 ծնունդներ Կատեգորիա:Հադրութ քաղաքում ծնվածներ Կատեգորիա:Արցախում ծնվածներ Կատեգորիա:Զինվորականներ ըստ ազգության Կատեգորիա:Հայ զինվորական լրագրողներ Կատեգորիա:Ապրող անձինք
Հայկ Գարագաշ
Հայկ Գարագաշ, հայ մանկավարժ, խմբագիր։
Կենսագրություն
Հայկ Գարագաշը ծնվել է 1896 թվականին Թավրիզում՝ հայ ուսուցիչ Արտաշես Գարագաշի ընտանիքում։ Սովորել է Թեհրանի Լուի քոլեջում։ Պաշտոնավարել է «Բանքե Շահի», «Բանքե Օթոման», «Անգլո-իրանյան նավթային ընկերությունում»։ Դասավանդել է հայկական և պարսկական դպրոցներում։ Մասնակցել է Թեհրանում հյուրախաղերով հանդես եկող Արմեն Արմենյանի, Միքայել Մանվելյանի, Սիրանույշի, Արուս Ոսկանյանի, Գրիգոր Ավետյանի և Վահրամ Փափազյանի թատերախմբերին։ Թեհրանում հիմնել է թատերական միություն։ 1927, 1929 և 1930 թվականներին նա մեծ զոհողությամբ և ջանադրությամբ հրատարակել է «Պարսկահայ տարեգիրք» մեծածավալ հատորները և 1930 թվականին հիմնել է «Վերածնունդ» շաբաթաթերթը, որը երկրորդ աշխարհամարտի ժամանակ դարձել է օրաթերթ։ 1920-1942 թվականներին եղել է «Բոբոխ» թերթի խմբագիր (1933-1936 թվականնր «Մանկական բոբոխ» ), 1930-1953 թվականներին՝ «Վերածնունդ» թերթի խմբագիր։ Տիրապետել է մի շարք լեզուների ։
Ծանոթագրություններ
Կատեգորիա:Իրանահայ մանկավարժներ Կատեգորիա:Իրանահայ բժիշկներ Կատեգորիա:Հայ խմբագիրներ
Fancy (երգ)
«Fancy», ավստրալիացի ռեփեր Իգի Ազալիայի երգն է, համագործակցությամբ անգլիացի երգչուհի Չարլի ԷքսՍիԷքսի հետ։ Երգը թողարկվել է 2014 թվականի փետրվարի 17-ին Def Jam Recordings և Virgin EMI Records լեյբլների կողմից, որպես Իգի Ազալիայի դեբյուտային՝ «The New Classic» ստուդիական ալբոմի չորրորդ սինգլ։ Երգը գրվել է Իգի Ազալիայի, Չարլի ԷքսՍիԷքսի, The Invisible Men պրոդյուսերական տրիոյի անդամների և The Arcade-ի դուետի անդամներից մեկի կողմից։
Տեսահոլովակ
Երգի տեսահոլովակի նկարահանումները տեղի են ունեցել 2014 թվականի փետրվարին և պրեմիերան կայացել է մարտի 4-ին Իգիի Vevo էջում ։ Տեսահոլովակի ռեժիսորն է Director X-ը։
Արտաքին հղումներ
Կատեգորիա:2014 սինգլներ Կատեգորիա:Իգի Ազալիայի երգեր Կատեգորիա:Չարլի ԷքսՍիԷքսի երգեր Կատեգորիա:Billboard Hot 100 գլխավորած սինգլներ
Պայքար (թերթ, Թիֆլիս)
«Պայքար», գրական, հասարակական, քաղաքական և տնտեսական լեգալ շաբաթաթերթ (հետագայում՝ օրաթերթ)։ Հրատարակվել է 1915–1919 թվականներին, Թիֆլիսում։ Սոցիալ–դեմոկրատական թերթ էր, որի խմբագրության մեջ սկզբում մտնում են երկու բոլշևիկ (Ասքանազ Մռավյան և Սարգիս Խանոյան) և երկու մենշևիկ (Արամայիս Երզնկյան և Հայկ Ազատյան)։ Մինչև 100 համարը փաստորեն գտնվում էր բոլշևիկների ձեռքին։ Աշխատակցել են Ստեփան Շահումյանը, Արսեն Ամիրյանը, Անաստաս Միկոյանը, Մելիք Մելիքյանը, Հակոբ Հակոբյանը, Արտաշես Կարինյանը, Հակոբ Կամարին, Գուրգեն Հայկունին, Ա․ Վարդանյանը, Սիմակը և ուրիշներ։
Թերթը հետապնդվել է Ռուսաստանի ցարական իշխանությունների կողմից, ինտենսիվ գրաքննության պատճառով հաճախ լույս տեսել դատարկ սյունակներով։ Դրությունը փոխվել է 1917 թվականի Փետրվարյան հեղափոխությունից հետո։ Թերթը դրական է արտահայտվել ցարական կառավարության տապալման հանդեպ և կոչ է արել ամրապնդել բանվորների ու զինվորների դեպուտատների սովետները։
Մեծ տեղ է հատկացրել գրականության ու արվեստի հարցերին, տպագրվել են Մաքսիմ Գորկու, Հակոբ Հակոբյանի, Ազատ Վշտունու, Արազու և ուրիշների երկերը։ Երկրի հետագա զարգացման, քաղաքական իրադրությունների գնահատման հարցերում շուտով դրսևորվեցին լուրջ տարաձայնություններ «Պայքար»-ի խմբագրական կազմում, որը միատարր չէր։
Բոլշևիկները մենշևիկների հետ ունեցած տարաձայնությունների պատճառով հեռացել են թերթի խմբագրությունից՝ հետագայում ստեղծելով իրենց օրգանը՝ «Բանվորի կռիվը» (Թիֆլիս)։ 101-րդ համարից «Պայքար»-ն ամբողջապես ձեռք է բերել մենշևիկյան ուղղվածություն։
Կատեգորիա:Վրաստանի հայկական օրաթերթեր Կատեգորիա:Հայկական քաղաքական պարբերականներ Կատեգորիա:Վրաստանի հայկական շաբաթաթերթեր Կատեգորիա:Պարբերականներ այբբենական կարգով
Ճանապարհ (ֆիլմ, 1961)
Ճանապարհ, 1961 թվականին «Հայֆիլմ» կինոստուդիայի նկարահանած ֆիլմ։
Սյուժե
Երկու ընկերներ՝ Բենիկն ու Հայկը, ավարտելով դպրոցը, կյանքի տարբեր ուղիներ են ընտրում։ Հայկը ուսումը շարունակում է ինստիտուտում, իսկ Բենիկը, ավտոմեքենա գնելով, «փող է սարքում» ու հազիվ խուսափում հանցավոր գործարքի մեջ ներքաշվելուց ։
Աննիկա Ֆալկենգրեն
Աննիկա Ֆալկենգրեն, ծնունդով` Բոլին (Annika Falkengren (Bolin), ), շվեդ բանկիր, 2005 թվականի նոյեմբերից շվեդական «Skandinaviska Enskilda Banken» բանկի նախագահն է և կառավարիչը ։
Ճանապարհ (ֆիլմ, 1961)
Ծանոթագրություններ
Կատեգորիա:1961 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:«Հայֆիլմ» ստուդիայի ֆիլմեր
Աննիկա Ֆալկենգրեն
Կենսագրություն
Աննիկա Ֆալկենգրենը ծնվել է 1962 թվականի ապրիլի 12-ին Թաիլանդի մայրաքաղաք Բանգկոկում, որտեղ նրա հայրն աշխատել է դիվանագետ ։
Տնտեսագետի կրթություն ստացել է Ստոկհոլմի համալսարանում ։ 1987 թվականին` այն ավարտելուց հետո, «Skandinaviska Enskilda Banken»-ում անցել է փորձաշրջան ։ 1988-2000 թվականներին աշխատել է Շուկաների առևտրի և կապիտալի բաժնում։ 2001 թվականից մինչև 2004 թվականի դեկտեմբերը եղել է կորպորացիայի և հիմնարկությունների բաժնի ղեկավար։ Այնուհետև զբաղեցրել է կառավարչի տեղակալի պաշտոնը։ 2006 թվականի հունվարի 1-ին Լարս Թունելի փոխարեն նշանակվել է խորհրդի նախագահ ։ Թունելի՝ Համաշխարհային բանկում աշխատանքի անցնելուց հետո Ֆալկենգրենը ստանձնել է բանկի նախագահի և կառավարչի պաշտոնը (2005 թվականի նոյեմբերի 10) ։
Ֆալկենգրենը նաև Scania CV AB, FAM AB , Mentor Foundation, IMD Foundation հիմնարկների նախագահն է ։ 2017 թվականի հունվարից սկսած` Lombard Odier Group-ի կառավարիչն է ։
Ֆալկենգրենը 2011 թվականին Volkswagen կոնցեռնի դիտորդական խորհրդում դրել է իր թեկնածությունը ։ ԶԼՄ-ները հաճախ ուշադրություն են դարձնում նրա սեռին և գրավիչ արտաքինին, ինչպես նաև այն փաստին, որ երեխա է ունեցել 2005 թվականին` նրա` «Skandinaviska Enskilda Banken»-ի ղեկավար ընտրվելուց ընդամենը մի քանի ամիս առաջ ։ Շվեդական Veckans Affärer գործարարական ամսագիրը նրան համարել է Շվեդիայում 2005 թվականի ամենաազդեցիկ կինը, իսկ ըստ Financial News Online կայքի՝ «Կապիտալի եվրոպական շուկաներում 100 ամենաազդեցիկ մարդկանց» ցանկում նա գրավել է 68-րդ հորիզոնականը ։ 2015 թվականին «Fortune» անսագիրը նրան համարել է Եվրոպայում, Մերձավոր Արևելքում և Աֆրիկայում ամենաազդեցիկ երրորդ կինը ։ Fortune-ը նաև 2008 թվականին Ֆալկենգրենին համաշխարհային բիզնեսի ամենաազդեցիկ կանանց ցուցակում նշել է 7-րդ հորիզոնականում (միաժամանակ նրան ճանաչելով Եվրոպայում իր նշանակությամբ երկրորդ բիզնես-լեդին) ։ 2010 թվականին նույն ցանկում նա զբաղեցրել է 8-րդ հորիզոնականը ։
Դինաստիա (հիմնադրամ)
«Դինաստիա» հիմնադրամ (Фонд «Династия»), Դմիտրի Զիմինի կողմից հիմնված հետխորհրդային Ռուսաստանի ընտանեկան ներդրումների առաջաին ոչ առևտրային ընտանեկան հիմնադրամը, որի նպատակն է Ռուսաստանի հիմնարար գիտության աջակցումը և զարգացումը ։
2015 թվականի մայիսին «Դինաստիա» հիմնադրամը Ռուսաստանում ճանաչվել է օտարերկրյա գործակալ։ Այդ կապակցությամբ Դմիտրի Զիմինը հայտարարել է անձնական միջոցներից ֆինանսավորման դադարեցման և հիմնադրամի հնարավոր փակման մասին։ Հուլիսի 31-ին հայտարարվել է հիմնադրամի փակման մասին։
Արտաքին հղումներ
Կատեգորիա:Ռուսաստանի ոչ առևտրային կազմակերպություններ Կատեգորիա:Ոչ առևտրային հիմնադրամներ Կատեգորիա:Գիտության հանրամատչելիացում Կատեգորիա:Ռուսաստանի «օտարերկրյա գործակալ» ճանաչված կազմակերպություններ
Թաթուլ Կրպեյանի անվան թիվ 62 դպրոց
Թաթուլ Կրպեյանի անվան թիվ 62 դպրոց, հանրակրթական դպրոց Երևանի Նոր Նորք շրջանում։
Պատմություն
Դպրոցը հիմնադրվել է 1967 թվականին՝ առանձնանալով Սովետական շրջանի 106 դպրոցից։ Դպրոցի առաջին տնօրենն է եղել Կառլեն Բագրատի Մելիքսեթյանը։ 1973 թվականին կից ստեղծվում է թիվ 165 դպրոցը, ուր տեղափոխվում են հայկական դասարանները։ 2003 թվականին թիվ 62 և 165 դպրոցները վերամիավորվում են։
2015 թվականին Թաթուլ Կրպեյանի 50-րդ տարեդարձի հոբելյանական միջոցառումների շրջանակում Թաթուլ Կրպեյանի կնոջ՝ Իրինա Բարսեղյան-Կրպեյանի և դստեր՝ Ասպրամ Կրպեյանի ջանքերով դպրոցն անվանակոչվել է Հայաստանի ազգային հերոսի անունով ։
City Girls
City Girls, ամերիկյան ռեփ դուո Ֆլորիդա նահանգի Մայամի քաղաքից, որի կազմի մեջ են մտնում Յանգ Մայամին (ի ծնե՝ Քարեշա Ռոմեքա Բրաունլի, 1994 թվականի փետրվարի 11) և Ջեյ Թին (ի ծնե՝ Ջաթավիա Շաքարա, 1992 թվականի դեկտեմբերի 3) ։ Խմբի անվանումը գալիս է այն բանից, որ դուոյի երկու անդամները Օփա-Լոքա և Լիբերթի Սիթի քաղաքներից են, որոնք Complex ասմագիրը նկարագրում է որպես «Ֆլորիդա նահանգի Մայամի քաղաքի երկու ամենակոպիտ թաղամասերը» ։ Նրանք ուշադրության են արժանացել Դրեյքի «In My Feelings» չարթթոփեր հիթի կատարումից հետո ։
Կարիերա
Quality Control Music-ի հետ պայմանագիր կնքելուց հետո Ջեյ Թին և Յանգ Մայամին նշվել են որպես շաբաթվա ամենահայտնի զարգացող արտիստներ՝ համաձայն Billboard-ի Hot 100, Social 50 և Billboard 200 չարթերի շուրջ ակտիվությանը ։
Դուոն ձայնագրել է իր դեբյուտային ստուդիական երգը՝ «Fuck Dat Nigga»-ն, որն ուղղված էր իրենց նախկին ընկերներին այն բանի համար, որ նրանք չեն տվել այն գումարը, որը նրանք պահանջել են ։ Յանգ Մայամին գովազդել է այն սոցիալական մեդիայով և դիջեյներին վճարելով, որպեսզի նրանք կատարեն երգը ակումբներում։ Շուտով երգը, որը ներառել է Khia ռեփերի «My Neck, My Back (Lick It)» երգի սեմփլը, հավաքել է հազարավոր լսումներ ։ «Fuck Dat Nigga» երգի թողարկումից քիչ հետո Ջեյ Թին ձերբակալվել է և մեղադրվել ծանրացուցիչ հանգամանքներում անձնական տվյալներ գողանալու մեջ, ինչպես նաև դատապարտվել է դաշնային բանտում 24 ամսվա ազատազրկման ։ Ի վերջո, դատավորը համաձայնել է մեղայականով հետ մղել իր ներկայանալու օրը ։ Ջեյ Թին իր բանտային ժամկետը սկսել է 2018 թվականի հուլիսին՝ վարկային քարտերի հետ կապված խարդախության համար և ազատ է արձակվել 2019 թվականի հոկտեմբերի 8-ին՝ ազատման սկզբնական ամսաթվից՝ 2020 թվականի մարտի 1-ից 5 ամիս առաջ ՝: Մինչ Ջեյ Թին գտնվում էր բանտում, Յանգ Մայամին շարունակում էր գովազդել խմբի երաժշտությունն, ասելով․ «Երբ նա բանտում էր, ես մերկապարի ակումբներ էի հաճախում և դիջեյների $20 վճարում երգը կատարելու համար։ Եվ այն սկսել է հայտնի դառնալ» ։ Ավելի ուշ Quality Control-ը ներառել է երգն իր «Control the Streets Volume 1» հավաքածու ալբոմի մեջ, ինչից հետո այն զբաղեցրել է Billboard 200 չարթի հինգերորդ հորիզոնականը։ Այն նաև գլխավորել է Billboard-ի R&B/Hip-hop չարթը ։ «Fuck Dat Nigga»-ի պաշտոնական տեսահոլովակը թողարկվել է 2018 թվականի հունվարին և ներառել է ռեփեր Թրինայի մասնակցությունը։
2018 թվականի մայիսին City Girls-ը թողարկել է իր դեբյուտային միքսթեյփը՝ «Period», որը զբաղեցրել է Heatseekers Ալբոմs չարթի 16-րդ հորիզոնականը ։ «Period»-ը դարձել է 2018 թվականի 26-րդ լավագույն հիփ հոփ ալբոմը ըստ Rolling Stone ամսագրի ։
Արբոնիեռ
Արբոնիեռ (Harbonnières), համայնք Ֆրանսիայի Պիկարդիա մարզի Սոմ գավառում ։
City Girls
Կարիերա
2018 թվականի օգոստոսին նրանք թողարկել են վավերագրական ֆիլմ «Point Blank Period» անվանմամբ ։ 2018 թվականի նոյեմբերին նրանց «Girl Code» ալբոմը զբաղեցրել է Billboard 200-ի 63-րդ հորիզոնականը ։ Նրանց «Twerk» սինգլը՝ Քարդի Բիի մասնակցությամբ, զբաղեցրել է Billboard Hot 100 չարթի 29-րդ հորիզոնականը ։ Հաջորդ սինգլը՝ «Act Up»-ը, հասել է նույն չարթի 26-րդ հորիզոնականին ։ 2019 թվականի սեպտեմբերին Յանգ Մայամին հաստատել է Apple Music-ի Beats 1-ից Էբրո Դարդենի հետ հարցազրույցում, որ դուոն պլանավորում է նոր ալբոմ ձայնագրել, և այն լույս է տեսնելու 2020 թվականի գարնանը ։
Արբոնիեռ
Բնակչությունը 2006 թվականի դրությամբ կազմում է 1450 մարդ, բնակչության խտությունը` 94.34 մարդ/կմ²։ Բնակավայրը զբաղեցնում է 15.37 կմ² տարածք։
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 28 կմ արևելք։
Տնտեսություն
2010 թվականին ուներ 971 աշխատունակ (15-64 տարեկան) բնակիչ, որոնցից ակտիվ էին 646-ը, իսկ ոչ ակտիվները` 325։ Ակտիվության ցուցանիշը կազմում է 66,5 %։ 646 աշխատունակ մարդկանցից աշխատել է 534 անձ (313 տղամարդ և 221 կին)։ Գործազուրկ են եղել 112 անձ (45 տղամարդ և 67 կին)։ 325 անաշխատունակներից 66-ը եղել են աշակերտներ կամ ուսանողներ, 69-ը` թոշակառուներ, իսկ 190-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
City Girls
Արտաքին հղումներ
Կատեգորիա:Ամերիկացի ռեփերներ Կատեգորիա:Ամերիկյան հիփ հոփ խմբեր Կատեգորիա:Ռեփերներ Կատեգորիա:Երաժշտական դուետներ Կատեգորիա:2017 հիմնադրված երաժշտական խմբեր
Ահմադ Ֆարիս ալ-Շիդիակ
Ահմադ Ֆարիս ալ-Շիդիակ, լիբանանցի գրող և մանկավարժ, ժամանակակից արաբական գրականության կարկառուն ներկայացուցիչներից մեկը։
Կենսագրություն
Ահմադ Ֆարիս ալ-Շիդիակը օսմանյան գիտնական էր և հրապարակախոս, արաբական նահդայի շրջանի գրող։ Նա ծնվել է 1804 թվականին Լեռնալիբանանում՝ մարոնիական ընտանիքում։ Կրթությունը ստանում է մարոնիական ուսումնարանում, գրական արաբերեն սովորում է իր եղբոր մոտ։ Եղբոր մահից հետո Շիդիակը տեղափոխվում է Եգիպտոս, ուր արդեն սկսվել էին Մուհամմադ Ալիի ռեֆորմները։ Այնտեղ նա դառնում է «Եգիպտական իրականություն» (الوقائع المصرية, ալ-ուակաի' ալ-միսրիա) թերթի առաջին թղթակիցներից մեկը, ինչը նրա մոտ ավելի է ամրապնդում արևմտամետ տրամադրությունները։
Այնուհետև Ֆարիս ալ-Շիդիակը 1834 թվականին տեղափոխվում է Մալթա կղզի։ Նա օգնում էր բողոքական միսիոներներին Աստվածաշունչը թարգմանել արաբերեն։ Մալթայում Շիդիակը գրում է «Մալթայի նկարագրությունը» աշխատությունը հավելումով, որն ուներ լրացուցիչ ենթավերնագիրը «Եվրոպական գիտական գիտելիքի գաղտնիքների բացահայտումը»։ Այս աշխատությունը եվրոպական գիտական տեխնիկայի նվաճումների մասին էր։ Նա այստեղ ներկայացնում էր ոչ միայն այն, ինչ տեսել է Մալթայում և Լոնդոնում, այլև այն բաները, ինչ նա ընդհանրապես գիտի եվրոպական հայտնագործությունների մասին։
Մալթա կղզուց Ահմադ Ֆարիս ալ-Շիդիակը նախաիսլամական արաբական ոճով մի դասական կասիդա է ուղարկում Թունիսի Ահմադ բեյին։ Ի պատասխան՝ բեյը մի նավ է ուղարկում Մալթա, որպեսզի բանաստեղծին իր մոտ բերեն։ Թունիսում բեյը պարգևատրում է նրան իր գրած կասիդայի համար և կրկին նավով հետ ուղարկում Մալթա։ Սրանից հետո Շիդիակն իսլամ է ընդունում է վերցնում է նոր անուն Ահմադ։ Սա Շիդիակի՝ արդեն երրորդ կրոնափոխությունն էր՝ մարոնիականությունից ու բողոքականությունից հետո։ Մալթայից հեռանալուց հետո Ահմադ Ֆարիս ալ-Շիդիակը գնում է Եվրոպա, 1850-ական թթ. լինում է Փարիզում և Լոնդոնում։ Փարիզում ծանոթանում է արաբագետ Գուստավ Դյուգայի հետ և նրա հետ մեկտեղ կազմում է ֆրանսիական քերականություն արաբների համար։
Ստեղծագործություն
Փարիզում եղած ժամանակ Ահմադ Ֆարիս ալ-Շիդիակը գրում է իր հետաքրքրաշարժ վեպը, որը կոչվում է «Քայլ առ քայլ Ֆարիակի հետքերով» (الساق على الساق فيما هو الفارياق, սակ ալա սակ ֆիմա հուա ալ-Ֆարյակ)։ Այս վեպում Շիդիակը ներկայացնում է իր սեփական արկածները և ապրումները Եվրոպայում։ Հեղինակը եվրոպական կյանքը համեմատում է արաբականի հետ և հիմնականում քննադատում է եվրոպական ապրելաձևը, այս աշխատությունում շատ է քննադատությունը։
Փարիզից հետո Ահմադ Ֆարիս ալ-Շիդիակը տեղափոխվում է Ստամբուլ, ուր սուլթանի մոտ է ծառայության անցնում և «Պատասխաններ» (الجوائب, ալ-ջաուաիբ) կիսապաշտոնական թերթը, որը ոչ միայն քաղաքական հոդվածներ էր տպագրում, այլ նաև գրական։ Գրականության առումով թերթը նշանակալի էր նրանով, որ այստեղ տպագրվում էին նաև արաբական դասական գրականության հեղինակները։ «Պատասխանները» նաև Նահդայի սիրիացի մեկ այլ ներկայացուցչի՝ Ռիզկալլա Հասունի լոնդոնյան թերթի դեմ էր ուղղված։
Ահմադ Ֆարիս Շիդիակի գործերն ընդհանուր առմամբ նվիրված են արաբական լեզվի մոդեռնիզացմանը, արաբական մշակույթի տարածմանը ի հակադրություն օսմանիզացման, որն այդ ժամանակ այդքան ձգտում էր Օսմանյան կայսրությունը և արաբական հասարակության մոդենիզացմանը։
Արտաքին հղումներ
Կատեգորիա:Արաբ բանաստեղծներ Կատեգորիա:Արաբ գրողներ Կատեգորիա:Արաբ արձակագիրներ Կատեգորիա:19-րդ դարի արաբներ Կատեգորիա:Օսմանյան կայսրության անձինք Կատեգորիա:19-րդ դարի Օսմանյան կայսրության անձինք Կատեգորիա:Արաբ լրագրողներ
Սերգեյ Դանիլով
Սերգեյ Եվլամպիևիչ Դանիլով (Сергей Евлампиевич Данилов, հոկտեմբերի 5, 1895, Նեչաևկա, Ռուսական կայսրություն - մարտի 1, 1944, Ֆլոսենբյուրգ, Բավարիա), խորհրդային զորապետ, գեներալ-մայոր, 1-ին կազմավորման 280-րդ հրաձգային դիվիզիայի հրամանատար, Կարմիր դրոշի շքանշանի ասպետ։
Կենսագրություն
1907 թվականին հոր հետ ժամանում է Մոսկվա՝ փող վաստակելու։ 1914 թվականին ավարտել է ռեալական ուսումնարան։
Առաջին համաշխարհային պատերազմ
1915 թվականի սեպտեմբերին ծառայության է անցել և որպես յունկեր ընդունվել Ալեքսեևսկոեի զինվորական ուսումնարան, որը 1916 թվականի հունվարին ավարտելուց հետո կրտսեր սպա է նշանակվում Սիմբիրսկ քաղաքի պահեստային գումարտակում։ 1916 թվականի մայիսին գործուղում են Կիևի 5-րդ գրենադերական գունդ, որտեղ զբաղեցնում է կրտսեր սպայի և վաշտի հրամանատարի, ուսումնական թիմի պետի, գումարտակի հրամանատարի պաշտոնը։ Մասնակցել է Բարանովիչի շրջանի Արևմտյան ճակատի մարտերին, որտեղ գերմանական զորքի կողմից ենթարկվել է գազային հարձակումների և կոնտուզիահար է եղել։ Մարտական գործողություններում աչքի ընկնելու համար պարգևատրվել է Սուրբ Աննայի 4-րդ աստիճանի և Սուրբ Ստանիսլավի 3-րդ աստիճանի շքանշաններով։ 1918 թվականի փետրվարին դեմոբիլիզացվել է շտաբս-կապիտանի կոչումով և վերադարձել հայրենիք ։
Քաղաքացիական պատերազմ
Քաղաքացիական պատերազմի ժամանակ եղել է վաշտի հրամանատար՝ կռվելով կարմիրների կողմից։ Պարգևատրվել է Կարմիր դրոշի շքանշանով։ Երկու անգամ ծանր վիրավորվել է։ Եղել է Յարոսլավլի 18-րդ հրաձգային դիվիզիայի վաշտի, այնուհետև Ռիբինսկի նույն դիվիզիայի 53-րդ հրաձգային գնդի գումարտակի հրամանատարը։
Միջպատերազմական շրջան
Ավարտելով Մ․ Ֆրունզեի անվան Բանվորա-գյուղացիական Կարմիր բանակի ակադեմիան՝ ծառայել է Մոսկվայի զինվորական շրջանի շտաբում։ 1934 թվականից եղել է Վ․ Պոդբելսկու անվան կապի ինժեներատեխնիկական ակադեմիայի ռազմական ֆակուլտետի ուսումնական մասի ղեկավարը, իսկ ավելի ուշ՝ Մ․ Ֆրունզեի անվան ռազմական ակադեմիայի ամբիոնի վարիչը։ Միաժամանակ ընդհանուր մարտավարություն է դասավանդել Գլխավոր շտաբի ռազմական ակադեմիայում։ 1939 թվականին 97-րդ հրաձգային գնդի հիման վրա ստեղծել է 137-րդ հրաձգային դիվիզիան և դարձել դրա առաջին հրամանատարը։
Հայրենական մեծ պատերազմ
1941 թվականի սեպտեմբերին գլխավորելով 3-րդ բանակի 280-րդ հրաձգային դիվիզիան՝ դուրս գալով պաշարումից վիրավորվում է, մնում գերմանացիների թիկունքում և հանձնվում։ Պահվել է Բոբրույսկի բանտում՝ Մոլոդեչնոյի ճամբարում։ Հիտլերականների հետ չհամագործակցելու համար տեղափոխում են Նյուրնբերգի բանտ։ Այնուհետև տեղափոխում են Ֆլոսենբյուրգի ճամբար։
1944 թվականի փետրվարի վերջին նրան կասկածում են ընդհատակների հետ կապեր ունենալու մեջ և Հիտլերի հրամանով հատուկ դաժանությամբ մահապատժի է ենթարկվում։ Նրան մահացու ծեծեցին փայտերով և նա 1944 թվականի մարտի 1-ին մահացավ՝ գիտակցության չգալով։ Թաղված է Ֆլոսենբյուրգի համակենտրոնացման ճամբարում։
Ծանոթագրություններ
Կատեգորիա:Շտաբս-կապիտաններ Կատեգորիա:Գեներալ֊մայորներ Կատեգորիա:Կարմիր դրոշի շքանշանակիրներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Հայրենական մեծ պատերազմի դիվիզիաների հրամանատարներ Կատեգորիա:Մոսկվայի ռեալական ուսումնարանների շրջանավարտներ Կատեգորիա:Մ․ Ֆրունզեի անվան ռազմական ակադեմիայի շրջանավարտներ Կատեգորիա:ԽՄԿԿ անդամներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Տրանսպորտ
Տրանսպորտ (), տնտեսության առանձին ճյուղ, որը սպասարկում է զանազան տեսակի փոխադրումներ, հաղորդակցության միջոցների ամբողջություն։ Տրանսպորտ ասելիս հաճախ ի նկատի ունեն նաև առանձին տեսակի փոխադրամիջոցները ։ Տրանսպորտի տեսակների թվում են օդային, ցամաքային (երկաթուղային և ճանապարհային), ջրային, մալուխային, տիեզերական փոխադրամիջոցները և խողովակաշարերը։ Ոլորտը ներառում է 3 հիմնական բաղկացուցիչ մաս՝ ենթակառուցվածքները, փոխադրամիջոցները և վերջիններիս շահագործումը։ Տրանսպորտը մեծ նշանակություն ունի, քանի որ թույլ է տալիս զբաղվել առևտրով, ինչը կարևոր է քաղաքակրթությունների զարգացման համար։
Տրանսպորտային ենթակառուցվածքը բաղկացած է ֆիքսված համակարգերից՝ ճանապարհներից, երկաթուղիներից, ջրային ուղիներից, ջրանցքներից և խողովակաշարերից, տերմինալներից (օրինակ՝ օդանավակայաններից), երկաթուղային կայաններից, ավտոկայաններից, պահեստներից, բեռնափոխադրման տերմինալներից, լցավորման դեպոներից (այդ թվում նաև լցավորման հարթակներից և լցակայաններից) և նավահանգիստներից։
Այս ցանցերով երթևեկող փոխադրամիջոցների թվում են մեքենաները, հեծանիվները, ավտոբուսերը, գնացքները, մարդիկ, ուղղաթիռները, նավերը, տիեզերանավերը և օդանավերը։
Շահագործում ասելով հասկանում ենք փոխադրամիջոցների կառավարումը, որն իրականացվում է դրա համար նախատեսված ընթացակարգերով՝ ֆինանսավորմամբ, օրինական կարգավորմամբ և տրանսպորտային քաղաքականությամբ։ Տրանսպորտային արդյունաբերության մեջ կառավարումը և ենթակառուցվածքների սեփականությունը, կախված երկրից և տեսակից, կարող է լինել հանրային և մասնավոր։
Ուղևորատրանսպորտը լինում է հասարակական (մատուցող կողմը ժամանակագրված ծառայություններ տրամադրում է) և անձնական։ Բեռնափոխադրող միջոցները մեծ մասամբ զբաղվում են բեռնարկղավորմամբ, չնայած որ մեծածավալ և դիմացկուն իրերը հնարավոր է փոխադրվել նաև ոչ տարային փոխադրամիջոցներով։ Տրանսպորտի դերը մեծ է տնտեսական աճի և գլոբալացման գործում, սակայն փոխադրամիջոցների բազում տեսակներ աղտոտում են օդը և զբաղեցնում մեծ հողատարածքներ։ Կառավարությունները զգալիորեն ֆինանսավորում են տրանսպորտը, ուստի անհրաժեշտ է հնարավորինս արդյունավետ նախագծել տրանսպորտային ենթակառուցվածները՝ երթևեկությունը ճիշտ կազմակերպելու և քաղաքային բնակավայրերի տարածումը սահմանափակելու համար։
Պատմություն
Ի սկզբանե մարդիկ մեկ կետից մյուսը տեղաշարժվելու համար քայլում, վազում կամ լողում էին։ Կենդանիների ընտելացումը հնարավորություն ընձեռեց ազատվելու բեռնափոխադրման դժվարություններից՝ դրանք հանձնելով ավելի ուժեղ արարածների, հնարավոր դարձնելով ծանր բեռների փոխադրումը և, ընտելացված կենդանիներին հեծնելով, ավելի արագ ու երկար երթևեկելը։ Անվի և սահմակի գյութից հետո առաջին փոխադրամիջոցների շնորհիվ կենդանական տրանսպորտն էլ ավելի արդյունավետ դարձավ։ Մարդիկ անհիշելի ժամանակներից շահագործում էին թիավարվող նավեր, որոնք ընդհուպ մինչև Արդյունաբերական հեղափոխությունը համարվում էին մեծ հեռավորությամբ մեծաքանակ ապրանքներ փոխադրելու ամենաարդյունավետ միջոցը։
Ստեղծված առաջին ճանապարհատրանսպորտային միջոցներում օգտագործվում էին կենդանիներ՝ մ․թ․ա․ 4-րդ կամ 3-րդ հազարամյակում ընտելացված ձիեր, սկսած մ․թ․ա․ 8000-ականներից ընտանի ցլեր և մարդիկ, ովքեր ապրանքները քարշ տալիս էին ցեխոտ արահետներով ։ Բազում վաղ քաղաքակրթություններում, այդ թվում նաև Միջագետքում և Հարապպայի քաղաքակրթությունում, կառուցվել են սալարկված ճանապարհներ։ Հին աշխարհում՝ Պարսկական և Հռոմեական կայսրություններում բանակի արագ տեղաշարժման համար կառուցվում էին քարերով սալարկված ճանապարհներ։ Նմանատիպ ճանապարհները խոնավությունից զերծ էին պահվում հաստ խճային պաստառի շնորհիվ։ Միջնադարում Արաբական Խալիֆայությունում  ճանապարհները կառուցվում էին ձութի և խճաքարի խառնուրդից։
Երկրորդ Համաշխարհային պատերազմից (1939-1945) հետո ավտոմեքենաների և օդանավերի քանակը ավելացավ՝ նվազեցնելով երկաթուղային և ջրային փոխադրամիջոցների դերը․ վերջիններս արդեն իրականացնում էին բեռնափոխադրումներ կամ կարճատև ուղևորափոխադրումներ ։ 1950-ականներին սկիզբ դրվեց գիտական ուսումնասիրությունների նպատակով դեպի տիեզերք թռիչքներին, որոնք սրընթաց զարգացում ապրեցին ընդհուպ մինչև 1970-ական թվականները, ինչից հետո այս ոլորտի նկատմամբ հետաքրքրությունը նվազեց։ 1950-ական թվականներին բեռնարկղավորման տեխնոլոգիայի հայտնագործումը դրական տեղաշարժ ապահովեց բեռնափոխադրման ոլորտում՝ նպաստելով գլոբալացմանը ։ 1960-ականներին ռեակտիվ շարժիչի առևտրայնացման շնորհիվ միջազգային օդային ճանապարհորդություններն առավել հասանելի դարձան։ Ավտոմեքենաների և ճանապարհների աճին զուգընթաց երկաթուղային և ջրային տրանսպորտը համեմատաբար կորցրեցին իրենց կարևորությունը։ Սակայն 1964 թվականին Ճապոնիայում Սինկանսեն տեխնոլոգիայի հայտնագործումից հետո Ասիայում և Եվրոպայում արագագնաց երկաթուղին ավելի գրավիչ դարձավ հեռավոր վայրեր ուղևորվելիս՝ որպես այլընտրանք ավիափոխադրումներին ։
Տեսակներ
Տրանսպորտի տեսակը համապատասխան փոխադրամիջոցից, ենթակառուցվածքից և կառավարումից օգտվելու եղանակն է։ Անհատի կամ բեռի փոխադրումը կարելի է իրականացնել մեկ կամ մի քանի տեսակի փոխադրամիջոցներով, դա կոչվում է միջտեսակային կամ բազմատեսակային փոխադրում։ Տրանսպորտի յուրաքանչյուր տեսակ ունի իր առավելություններն ու թերությունները և ընտրվում է կախված ուղևորության արժեքից և երթուղուց։
Մարդկային ուժով գործի դրվող տրանսպորտ
Մարդկային ուժով գործի դրվող տրանսպորտը շրջակա միջավայրի համար ոչ վնասակար տրանսպորտի տեսակներից է, մարդկանց և/կամ ապրանքներ տեղափոխելու համար այն օգտագործում է մարդու մկանային ուժը՝ քայլքը, վազքը և լողը։ Ժամանակակից տեխնոլոգիաները հնարավորություն են տալիս կառուցել մարդկային ուժը բազմապատկող մեքենաներ։ Տրանսպորտի այս տեսակը մասսայականություն է վայելում, քանի որ խնայողական է, ժամանց է ապահովում, մարզում և վնաս չի հասցնում շրջակա միջավայրին․ որոշ դեպքերում՝ հատկապես թերզարգացած կամ դժվարանցանելի տարածքներում, հասանելի է միայն այս տեսակի տրանսպորտ։
Չնայած որ մարդիկ կարող են քայլել անգամ ենթակառուցվածքների բացակայության դեպքում, ճանապարհների շահագործումը կարող է բարելավել տեղաշարժը, հատկապես մարդկային ուժով գործի դրվող փոխադրամիջոցների՝ հեծանիվների, չմուշկների  օգտագործման դեպքում։ Ստեղծվել են նաև դժվար եղանակային պայմաններում, օրինակ ձյունառատ շրջաններում, կամ ջրում մարդկային ուժով գործի դրվող փոխադրամիջոցներ՝ թիավարվող նավակներ և դահուկներ․ գոյություն ունեն անգամ մարդկային ուժով գործի դրվող օդանավեր։
Կենդանական ուժով գործի դրվող տրանսպորտ
Կենդանական ուժով գործի դրվող տրանսպորտի միջոցները մարդկանց և ապրանքների փոխադրման համար օգտագործում են լծկան կենդանիների։ Մարդիկ ուղղակիորեն հեծնում են դրանք, բեռնում ապրանքներով, միայնակ կամ խմբերով կապում սահնակների և անվավոր փոխադրամիջոցների։
Օդային տրանսպորտ
Անշարժ թևերով թռչող սարքերը, որոնք ավելի հայտնի են որպես ինքնաթիռներ, "օդից թեթև" օդանավեր են․ դրանք վեր բարձրացնելու համար օգտագործվում է թևերի նկատմամբ օդի շարժումը։ Տերմինն օգտագործվում վերջիններս՝ պտտաթևքային օդանավերից տարբերակելու համար, որոնք վեր են բարձրացվում օդի նկատմամբ բարձրացող շարժմամբ։ Գիրոպլան-ուղղաթիռները ունեն թե անշարժ, թե պտտվող թևեր։ Անշարժ թևերով օդանավերի թվին են պատկանում թե փոքր մարզական կամ տուրիստական օդանավերը և թե մեծ մարդատար ինքնաթիռներն ու ռազմական բեռնատար օդանավերը։
Օդային տրանսպորտի շահագործման համար անհրաժեշտ են օդային հոսանքներ (այն վեր բարձրացնելու համար) և վայրէջքի գոտի։ Անհրաժեշտ է նաև օդանավակայանային ենթակառուցվածք՝ օդանավերի մեծ մասի տեխնիկական սպասարկման, վերազինման, լցավորման ու անձնակազմը, բեռները և ուղևորներին օդանավ բարձրացնելու համար։ Չնայած որ օդանավերի մեծ մասը օդ է բարձրանում և վայրէջք կատարում հողի վրա, դրանցից որոշները կարող են նույնը կատարել այլ մակերևույթներին՝ սառույցի, ձյան կամ հանդարտ ջրային մակերևույթի վրա։
Ցամաքային տրանսպորտ
Ցամաքային տրանսպորտը ներառում է մարդկանց, ապրանքների և ծառայությունների շարժն ապահովող ցամաքային բոլոր փոխադրական համակարգերը։ Ցամաքային տրանսպորտը մեծ դեր է խաղում համայնքները միմյանց հետ կապելու գործում։ Ցամաքային տրանսպորտը քաղաքների նախագծման հիմնական գործոնն է։ Այն բաժանվում է երկու խմբի՝ երկաթուղային և ճանապարհային։
Երկաթուղային տրանսպորտ
Երկաթուղային տրանսպորտը շարժվում է երկու զուգահեռ պողպատե ռելսերով, որոնք այլ կերպ կոչվում են երկաթուղի կամ երկաթգիծ։ Ռելսերի միջև տարածությունը պահպանելու համար դրանց միջև ուղղահայած խարսխված են փայտե, բետոնե կամ պողպատե կոճեր։ Ռելսերը և ուղղահայաց հեծանները տեղադրվում են բետոնե, ավազակոպիճային կամ հողային հիմքի վրա։ Երկաթուղիների այլընտրանքային տարբերակներից են միառելսեր և մագլեվ գնացքները։
Գնացքը բաղկացած է ռելսերով շարժվող մեկ կամ մի քանի միմյանց կապված փոխադրամիջոցներից։ Այն ընթացքի մեջ է դնում լոկոմոտիվը, որն իր հետևից է քաշում ուղևորատար կամ բեռնատար չմեքենայացված վագոնները։ Լոկոմոտիվները կարող են գործարկվել գոլորշու, դիզվառելիքի կամ էլեկտրականության միջոցով։ Զուգահեռաբար գոյություն ունեն նաև այնպիսի գնացքներ, որոնց բոլոր վագոնները մեքենայացված են․ դրանց կոչվում են մեքենայացված շարժակազմեր։ Գնացքը կարող է գործարկվել նաև ձիերի միջոցով, մալուխներով, ձգողականությամբ, օդամղմամբ և գազային տուրբիններով։ Ռելսային տրանսպորտի շարժման ընթացքում հաղթահարվող շփման ուժն ավելի քիչ է, քան ռետինե ակերի՝ սալարկված ճանապարհներով շարժման ժամանակ, ինչի շնորհիվ գնացքները, էներգիայի սպառման տեսանկյունից, ավելի խնայողական են, սակայն ոչ այնքան, ինչքան նավերը։